เขตการปกครองของประเทศฝรั่งเศส

เขตการปกครองของประเทศฝรั่งเศส แบ่งออกเป็นเขตแผ่นดินใหญ่และเขตโพ้นทะเล

ประเภทเขตการปกครอง

แคว้น 

สาธารณรัฐฝรั่งเศสแบ่งออกเป็น 18 แคว้น ประกอบด้วย 12 แคว้นในฝรั่งเศสภาคพื้นทวีป และอีก 6 แคว้น ได้แก่ 1 แคว้นในทวีปยุโรป คือ คอร์ซิกา, 2 แคว้นในแคริบเบียน (เลสเซอร์แอนทิลลีส) คือ กัวเดอลุปและมาร์ตีนิก, 1 แคว้นในทวีปอเมริกาใต้ คือ เฟรนช์เกียนา, และ 2 แคว้นใกล้ทวีปแอฟริกา คือ มายอตและเรอูว์นียง โดยทั่วไป เขตการปกครองของฝรั่งเศสแบ่งออกเป็นแคว้นแผ่นดินใหญ่ ซึ่งตั้งอยู่ในทวีปยุโรป และแคว้นโพ้นทะเล ซึ่งตั้งอยู่นอกทวีปยุโรป

แคว้นแผ่นดินใหญ่ 
นับแต่วันที่ 1 มกราคม พ.ศ. 2559 ประเทศฝรั่งเศสแผ่นดินใหญ่แบ่งเป็น

 แคว้น () จำนวน 13 แคว้น รวมคอร์ซิกา ทั้งนี้ คอร์ซิกามีฐานะตามกฎหมายเป็นประชาคมดินแดน แต่ก็ถือว่ามีฐานะเทียบเท่ากับแคว้น (เป็นองค์กรปกครองส่วนท้องถิ่น)
 แคว้นแบ่งออกเป็น จังหวัด () จำนวน 96 จังหวัด (เป็นองค์กรปกครองส่วนท้องถิ่น)
 จังหวัดแบ่งออกเป็น เขต () จำนวน 323 เขต (ไม่ได้เป็นหน่วยงานราชการหรือนิติบุคคล)
 เขตแบ่งออกเป็น อำเภอ () จำนวน 1,995 อำเภอ (ไม่ได้เป็นหน่วยงานราชการหรือนิติบุคคล)
 อำเภอแบ่งออกเป็น เทศบาล () จำนวน 36,529 แห่ง (เป็นองค์กรปกครองส่วนท้องถิ่น)
 เทศบาลในเขตเมือง 3 แห่ง (ได้แก่ ปารีส มาร์แซย์ และลียง) แบ่งย่อยลงไปอีกเป็นเขตในเทศบาล () โดยในปารีสมี 20 เขต มาร์แซย์มี 16 เขต และลียงมี 9 เขต
 นอกจากนี้ เทศบาลมาร์แซย์ยังแบ่งได้เป็น 8 ส่วน () แต่ละส่วนประกอบด้วย 2 เขต

นอกจากนี้ ในวันที่ 1 มกราคม พ.ศ. 2552 มีการจัดตั้งโครงสร้างระหว่างเทศบาล 2,585 แห่งในฝรั่งเศสแผ่นดินใหญ่ โดยรวมเทศบาล 34,077 แห่ง (คิดเป็นร้อยละ 93.2 ของเทศบาลทั้งหมดในฝรั่งเศสแผ่นดินใหญ่) ประกอบด้วยประชากรร้อยละ 87.4 ของประชากรทั้งหมดในฝรั่งเศสแผ่นดินใหญ่)

แคว้นโพ้นทะเล 
เขตโพ้นทะเลจัดระเบียบเป็น

 แคว้นโพ้นทะเล () จำนวน 6 แคว้น มีสถานะเหมือนแคว้นในประเทศฝรั่งเศสส่วนแผ่นดินใหญ่ คล้ายคลึงกับสถานะของฮาวายในสหรัฐอเมริกา ประกอบด้วยกัวเดอลุป เฟรนช์เกียนา มาร์ตีนีก มายอต และเรอูว์นียง
 จังหวัดโพ้นทะเล () มีอาณาเขตเดียวกับแคว้นโพ้นทะเล และมีสถานะอย่างจังหวัดในประเทศฝรั่งเศสส่วนแผ่นดินใหญ่ แต่ละแคว้นสามารถดำเนินงานร่วมกันผ่านการประชุมร่วมของสภาแคว้นและสภาจังหวัด
 เขต () เป็นหน่วยย่อยของจังหวัดโพ้นทะเล มีจำนวน 12 เขต (มายอตไม่มีเขต)
 อำเภอ () เป็นหน่วยย่อยของเขต มีจำนวน 153 อำเภอ รวมกับอำเภอของมายอตอีก 19 อำเภอ
 เทศบาล () เป็นหน่วยย่อยของอำเภอ มีจำนวน 129 เทศบาล

อนึ่ง ในจังหวัดโพ้นทะเลทั้งห้าแห่งจะมีจำนวนอำเภอมากกว่าเทศบาล ซึ่งต่างจากจังหวัดในประเทศฝรั่งเศสส่วนแผ่นดินใหญ่ที่มีจำนวนเทศบาลจะมากกว่าอำเภอ ยกเว้นเทศบาลขนาดใหญ่อย่างตูลูซหรือลีลเป็นต้น

นอกจากนี้ ในวันที่ 1 มกราคม พ.ศ. 2552 มีการจัดตั้งโครงสร้างระหว่างชุมชน 16 แห่งในจังหวัดโพ้นทะเล โดยรวมเทศบาล 89 แห่ง (คิดเป็นร้อยละ 79.5 ของเทศบาลในจังหวัดโพ้นทะเลทั้งหมด) ประกอบด้วยประชากร้อยละ 83.2 ของประชากรในจังหวัดโพ้นทะเลทั้งหมด) แต่ละชุมชุมแบ่งเป็นกลุ่มชุมชนซึ่งมี 7 กลุ่ม และแบ่งออกอีกเป็นเทศบาลชุมชนซึ่งมี 9 แห่ง

 ประชาคมโพ้นทะเล () จำนวน 5 แห่ง ได้แก่ เฟรนช์โปลินีเซีย, แซ็ง-บาร์เตเลอมี, แซ็ง-มาร์แต็ง, แซงปีแยร์และมีเกอลง และวาลิสและฟูตูนา

 ประชาคมลักษณะเฉพาะตัว () 1 แห่ง คือ นิวแคลิโดเนีย แบ่งออกเป็น 3 จังหวัด () แต่ละจังหวัดแบ่งออกเป็นเทศบาล () รวมทั้งหมด 33 แห่ง

 ดินแดนโพ้นทะเล () 1 แห่ง คือ เฟรนช์เซาเทิร์นและแอนตาร์กติกแลนส์ ซึ่งแบ่งออกเป็น 5 เขต ( ได้แก่
 หมู่เกาะแกร์เกแลน
 หมู่เกาะครอแซ
 เกาะอัมสเตอร์ดัมและเกาะแซ็ง-ปอล
 อาเดลีแลนด์
 หมู่เกาะกระจายในมหาสมุทรอินเดีย

 เกาะที่ไม่มีผู้คนอาศัยอยู่ซึ่งขึ้นตรงต่อกระทรวงฝรั่งเศสโพ้นทะเลในกรุงปารีส มีจำนวน 1 แห่ง คือ เกาะกลีแปร์ตอน

แคว้นและจังหวัดระหว่างปี พ.ศ. 2525-2558

อ้างอิง

แหล่งข้อมูลอื่น 
 เว็บไซต์ท้องถิ่นของแต่ละแคว้น  

หน่วยการบริหารของประเทศฝรั่งเศส